ประกาศสำนักงานคณะกรรมการอาหารและยาประกาศสำนักงานคณะกรรมการอาหารและยาเรื่องกำหนดหลักเกณฑ์ วิธีการและเงื่อนไขการแจ้งเลิกกิจการ จำนวนและสถานที่เก็บเครื่องมือแพทย์ที่เหลืออยู่เมื่อเลิกกิจการไม่ต่ออายุหรือผู้อนุญาตไม่อนุญาตให้ต่ออายุใบจดทะเบียนสถานประกอบการใบอนุญาตหรือใบรับแจ้งรายการละเอียด โดยที่พระราชบัญญัติเครื่องมือแพทย์ พ.ศ. ๒๕๕๑ได้กำหนดให้ผู้จดทะเบียนสถานประกอบการผู้รับอนุญาตหรือผู้แจ้งรายการละเอียดซึ่งได้แจ้งเลิกกิจการที่ได้รับการจดทะเบียนได้รับอนุญาตหรือได้แจ้งรายการละเอียด ไม่ต่ออายุใบจดทะเบียนสถานประกอบการใบอนุญาตหรือใบรับแจ้งรายการละเอียดหรือผู้อนุญาตไม่อนุญาตให้ต่ออายุใบจดทะเบียนสถานประกอบการใบอนุญาตหรือใบรับแจ้งรายการละเอียด แล้วแต่กรณีต้องแจ้งจำนวนเครื่องมือแพทย์ที่เหลืออยู่และสถานที่เก็บเครื่องมือแพทย์นั้นให้ผู้อนุญาตทราบภายในระยะเวลาที่กำหนดอาศัยอำนาจตามความในมาตรา ๓๖ วรรคสอง มาตรา ๓๗วรรคสอง และมาตรา ๓๘ วรรคสาม แห่งพระราชบัญญัติเครื่องมือแพทย์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเลขาธิการคณะกรรมการอาหารและยาออกประกาศไว้ ดังต่อไปนี้ข้อ ๑ผู้จดทะเบียนสถานประกอบการผลิตหรือนำเข้าเครื่องมือแพทย์ผู้รับอนุญาตผลิตนำเข้าหรือขายเครื่องมือแพทย์ หรือผู้แจ้งรายการละเอียดผลิตหรือนำเข้าเครื่องมือแพทย์ผู้ใดเลิกกิจการที่ได้รับการจดทะเบียน ได้รับอนุญาตหรือได้แจ้งรายการละเอียดแล้วแต่กรณีให้แจ้งเลิกกิจการและระบุจำนวนเครื่องมือแพทย์ที่เหลืออยู่และสถานที่เก็บเครื่องมือแพทย์นั้นตามแบบล.พ. ๑ ท้ายประกาศนี้ พร้อมทั้งส่งคืนใบจดทะเบียนสถานประกอบการใบอนุญาตหรือใบรับแจ้งรายการละเอียดแล้วแต่กรณีให้ผู้อนุญาตทราบภายในสามสิบวันนับแต่วันเลิกกิจการข้อ ๒ผู้จดทะเบียนสถานประกอบการผลิตหรือนำเข้าเครื่องมือแพทย์ผู้รับอนุญาตผลิตนำเข้าหรือขายเครื่องมือแพทย์หรือผู้แจ้งรายการละเอียดผลิตหรือนำเข้าเครื่องมือแพทย์ผู้ใดไม่ต่ออายุใบจดทะเบียนสถานประกอบการ ใบอนุญาตหรือใบรับแจ้งรายการละเอียดหรือผู้อนุญาตไม่อนุญาตให้ต่ออายุใบจดทะเบียนสถานประกอบการใบอนุญาตหรือใบรับแจ้งรายการละเอียด แล้วแต่กรณี ให้แจ้งจำนวนเครื่องมือแพทย์ที่เหลืออยู่และสถานที่เก็บเครื่องมือแพทย์นั้นตามแบบล.พ. ๒ ท้ายประกาศนี้ให้ผู้อนุญาตทราบภายในสามสิบวันนับแต่วันที่ใบจดทะเบียนสถานประกอบการใบอนุญาตหรือใบรับแจ้งรายการละเอียดสิ้นอายุหรือวันที่ผู้อนุญาตไม่อนุญาตให้ต่ออายุใบจดทะเบียนสถานประกอบการใบอนุญาตหรือใบรับแจ้งรายการละเอียดข้อ ๓ผู้รับอนุญาตขายเครื่องมือแพทย์ตามมาตรา๒๔ ซึ่งได้แจ้งเลิกกิจการตามข้อ ๑ หรือใบอนุญาตสิ้นอายุหรือผู้อนุญาตไม่อนุญาตให้ต่ออายุใบอนุญาตตามข้อ๒ แล้วแต่กรณี และยังคงมีเครื่องมือแพทย์เหลืออยู่เมื่อได้ขายเครื่องมือแพทย์ที่เหลืออยู่ให้แก่ผู้รับอนุญาตอื่นหรือบุคคลที่ผู้อนุญาตเห็นสมควรตามมาตรา๓๘ วรรคหนึ่งแล้วให้แจ้งจำนวนเครื่องมือแพทย์ที่เหลืออยู่และสถานที่เก็บเครื่องมือแพทย์นั้นตามแบบล.พ. ๓ท้ายประกาศนี้ให้ผู้อนุญาตทราบภายในสิบห้าวันนับแต่วันที่พ้นกำหนดเวลาตามมาตรา ๓๘วรรคหนึ่งข้อ ๔[๑]ประกาศนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๕ มกราคม พ.ศ. ๒๕๕๓พิพัฒน์ยิ่งเสรีเลขาธิการคณะกรรมการอาหารและยา[เอกสารแนบท้าย]๑. หนังสือแจ้งเลิกกิจการจำนวนและสถานที่เก็บเครื่องมือแพทย์ที่เหลืออยู่ของใบจดทะเบียนสถานประกอบการ ใบอนุญาตหรือใบรับแจ้งรายการละเอียดผลิต นำเข้า ขายเครื่องมือแพทย์ (แบบ ล.พ. ๑)๒. แบบแจ้งจำนวนและสถานที่เก็บเครื่องมือแพทย์ที่เหลืออยู่เมื่อไม่ต่ออายุหรือผู้อนุญาตไม่อนุญาตให้ต่ออายุใบจดทะเบียนสถานประกอบการใบอนุญาตหรือใบรับแจ้งรายการละเอียด ผลิต นำเข้า ขายเครื่องมือแพทย์ (แบบ ล.พ. ๒)๓. แบบแจ้งจำนวนและสถานที่เก็บเครื่องมือแพทย์ที่เหลืออยู่เมื่อพ้นกำหนดระยะเวลาขายเครื่องมือแพทย์ตามมาตรา๓๘ วรรคหนึ่ง (แบบ ล.พ. ๓)(ดูข้อมูลจากภาพกฎหมาย)ปริยานุช/ผู้จัดทำ๕มีนาคม ๒๕๕๓นันท์นภัสร์/ตรวจ๕มีนาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๒๖ ง/หน้า ๒๓/๒๔ กุมภาพันธ์ ๒๕๕๓